Mauzeris C96

Mauzeris C96 – savitaisis pistoletas, 1896–1936 m. gamintas Vokietijoje. Vienas žinomiausių pasaulyje ankstyvųjų savitaisių pistoletų. XX a. pirmoje pusėje C96 ar jo modifikacijas gamino Ispanija ir Kinija.

 Konstrukcija 
Konstrukcinių C96 ypatumai:
 neišimama dėtuvė yra prieš nuleistuko mechanizmą, užtaisoma naudojant apkabas
 ilgas vamzdis
 medinis dėklas, kuris prisegtas prie pistoleto rankenos tampa peties atrama šaudymui
 specifinės formos rankena, kuri angliakalbėse šalyse pistoletui suteikė pavadinimą Broomhandle 'šluotkotis'.

Kartais Mauzeris C96 priskiriamas pirmiesiems asmeninės gynybos ginklams (PDW, personal defense weapons), nes turi ilgą vamzdį, galingą šovinį, pakankamai didelį efektyvios ugnies nuotolį ir didesnės pramušamos galios šovinius, negu kiti įprastiniai pistoletai.

 Variantai 
Mauzeris C96 turi daug variantų:
 Bolo – variantas su trumpesniu vamzdžiu ir mažesne rankena. Imtas gaminti atsižvelgiant į Versalio sutarties reikalavimus pistoletų vamzdžių ilgiui (pradinis ilgavamzdis C96 pistoletas su pritvirtintu mediniu dėklu kartais vadinamas karabinu). Šis sumažintas C96 variantas buvo pavadintas Bolo, kadangi TSRS bolševikinė vyriausybė užsakė daug šio modelio pistoletų.
 Yra C96 variantai, naudojantys išimamas dėtuves, į kurias telpa nuo 6 iki 40 šovinių.
 M712 Schnellfeuer 'sparčioji ugnis', galintis šaudyti automatine ugnimi.
 Karabininiai modeliai – turi nenuimamą medinę buožę, medinį apsodą ir pailgintus vamzdžius.
 Raudonasis 9 – Pirmojo pasaulinio karo metu Vokietijos armija užsakė 150 000 C96 pistoletų, naudojančių 9 mm šovinius. Šis variantas pavadintas Raudonasis 9, kadangi ant šio pistoleto rankenos skruostelių išdegintas didelis skaičius 9 ir nudažytas raudonai, kad lengviau būtų atskirti nuo pagrindinio kalibro (7,63 mm) pistoletų. Iš užsakytų 150 000 pistoletų iki karo pabaigos armijai buvo perduota 135 000 Mauzer C96 pistoletų.

 Šoviniai 
Pirmasis C96 naudojo 7,63x25 mm Mauser šovinius. Vėliau atsirado variantų, naudojusių:
 9x19 mm Parabellum,
 9 mm Mauser Export (galingesni už 9 mm Parabellum).
 .45 ACP – šio kalibro Mauzerius gamino Šansi provincijoje (Kinija).
 7,65x25 mm Borchardt – naudoti ribotai
 9 mm Mauser – naudoti ribotai
 7,65x22 mm Parabellum,
 8,15 mm Mauser, and 9 mm Largo (Bergmann).

Kategorija:Pistoletai
Kategorija:Vokietijos ginklai